Unser frûntlich gruos vor, lieben getrûwen. Ûns hat furbracht Hansen von Dûrren, ûwers
unsers ingesessnen, unsers burgers ewirtin, das ir inen etwas ungeltes[2] zuo
fordrent. Da aber si meint, es soelle bezalt sin, begert ouch das zuo gütlicher
rechnung ze komend, lieben frûnd. Wer nun rechnung begert, vordret
kein unglichs[3]. Und harumb so ist unser meinung, das ir die güten fröwen
oder ir man in der sach gütlich verhörent, ouch frûntlich mit inen rechneten
und inen in den sachen gütig wesen, und ûch gen inen, nach dem und sich
denn die sachen finden werdent, frûntlich bewisen und si t[e 2] nach ir gelegen-
heit[4] gütlich halten wellent, das si sich ane glimpff[5] von ûch nit ze clagen
haben, als wir ûch ouch des wolgetrûwen. Daran erzoigent ir ûns
dienst. Datum vigilia Bartholomeÿ anno Domini item xxxix.
Schult̄z und
rat zuͦ Bern